सुशासन दिवस पर दिलाई शपथ
बेगमगंज| भारत के पूर्व प्रधानमंत्री अटल बिहारी वाजपेयी के 91 वेंं जन्म दिवस के उपलक्ष्य में उनके द्वारा स्थापित सुशासन की उच्चतम मापदंडों के महत्व को प्रतिपादित करते हुए तहसील कार्यालय में एसडीएम डीके सिंह द्वारा नपा में नपाध्यक्ष प्रतिनिधि मलखानसिंह जाट द्वारा सुशासन दिवस पर मौजूद अधिकारियों एवं कर्मचारियांे को शपथ दिलाई। इस दौरान प्रधानमंत्री अटलबिहारी वाजपेयी के जीवन वृतांत पर प्रकाश डाला गया। उनके द्वारा स्थापित सुशासन के मापदंड,स्वच्छता, जनसुनवाई, सीएम हेल्प लाइन, सूचना का अधिकार, के बारे में बताते हुए सभी अधिकारी कर्मचारियों से आव्हान किया कि समय सीमा के अंदर पूर्ण ईमानदारी से अपने अपने कार्यों का निर्वहन करें ताकि धरातल पर सुशासन स्थापित हो सके। इस अवसर पर तहसीलदार आरके सिंह, उद्यान अधिकारी एमएल सेन, बीईओ राजेश इनवाती,बड़े बाबू अशोक श्रीवास्तव, सतीश सक्सेना, शाहिद खान,साकेत भार्गव, महेन्द्र विश्वकर्मा, विजय गोगलिया,नईम कुरैशी आदि मौजूद थे।
hin_Deva hin_Deva